CELEX: 62015CN0067
Language: fi
Date: 2015-02-12 00:00:00
Title: Asia C-67/15: Ennakkoratkaisupyyntö, jonka Tribunale Amministrativo per la Sardegna (Italia) on esittänyt 12.2.2015 – Mario Melis ym. v. Comune di Loiri Porto San Paolo ja Provincia di Olbia Tempio

4.5.2015   
            
            
               FI
            
            
               Euroopan unionin virallinen lehti
            
            
               C 146/15
            
         Ennakkoratkaisupyyntö, jonka Tribunale Amministrativo per la Sardegna (Italia) on esittänyt 12.2.2015 – Mario Melis ym. v. Comune di Loiri Porto San Paolo ja Provincia di Olbia Tempio
   (Asia C-67/15)
   (2015/C 146/23)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale Amministrativo per la Sardegna
   
      Pääasian asianosaiset
   
   
      Kantajat: Mario Melis, Tavolara Beach Sas, Dionigi Piredda ja Claudio Del Giudice
   
      Vastaajat: Comune di Loiri Porto San Paolo ja Provincia di Olbia Tempio
   
      Ennakkoratkaisukysymykset
   
   
               1)
            
            
               Ovatko SEUT 49 artiklassa, SEUT 56 artiklassa ja SEUT 106 artiklassa tarkoitetut sijoittautumisvapauden, syrjintäkiellon ja kilpailun edistämisen periaatteet esteenä sellaiselle kansalliselle lainsäädännölle, jolla useiden perättäisten lainsäädäntötoimien tuloksena määrätään taloudellisesti merkittäviä julkisessa omistuksessa olevia merialueita koskevien konsessioiden voimassaoloajan toistuvasta pidentämisestä?
            
         
               2)
            
            
               Onko direktiivin 2006/123/EY (1) 12 artikla esteenä 30.12.2009 annetun asetuksen (decreto-legge) nro 194, joka on muutettu laiksi 26.2.2010 annetulla lailla nro 25, sellaisena kuin se on muutettuna ja täydennettynä, 1 §:n 18 momentin kaltaiselle kansalliselle säännökselle, jolla sallitaan voimassa olevien, matkailu- ja virkistystoimintaan varattuja julkisessa omistuksessa olevia merialueita koskevien konsessioiden automaattinen pidentäminen 31.12.2015 saakka tai 31.12.2020 saakka 18.10.2012 annetun asetuksen (decreto-legge) nro 179 34 k §:n nojalla, joka lisättiin 17.12.2012 annetun lain nro 221 1 §:n 1 momentilla, kun edellä mainittu asetus muutettiin laiksi?
            
         
      (1)  Palveluista sisämarkkinoilla 12.12.2006 annettu Euroopan parlamentin ja neuvoston direktiivi 2006/123/EY (EUVL L 376, s. 36).